钦定古今图书集成/明伦汇编/宫闱典/第035卷 > 孝文帝林皇后
## 钦定古今图书集成/明伦汇编/宫闱典/第035卷 > 孝文帝林皇后

按《魏书后妃传》：“孝文贞皇后林氏，平原人也。叔父金
闾，起自阉宦，有宠于常太后，官至尚书平凉公。金闾
兄胜为平凉太守。金闾，显祖初为定州刺史，未几为
乙浑所诛，兄弟皆死。胜无子，有二女入掖庭。后容色
美丽，得幸于高祖，生皇子恂，以恂将为储贰。太和七
年，后依旧制薨。高祖仁恕，不欲袭前事，而禀文明太”
后意，故不果行。谥曰“贞皇后”，葬金陵。及恂以罪赐死，
有司奏追废后为庶人。